คนร้ายใช้อาก้ากราดยิง อส. นราฯ หัวกระจุย
นราธิวาส - 21 เม.ย.48คนร้ายใช้อาวุธปืนอาก้ากราดยิง เจ้าหน้าที่ อส. ขณะขี่รถจักรยานยนต์ไปทำงาน กระสุนเจาะเข้าที่หัวหายไปทั้งแถบ เสียชีวิตคาที่ สาเหตุการสังหารอยู่ระหว่างการสืบสวนของเจ้าหน้าที่ตำรวจ เมื่อเวลา 12.20 น.วันนี้ (21 เม.ย.) ร.ต.ต.บุญเสริม แก้ววาที ร้อยเวรสอบสวน สภ.อ.จะแนะ ได้รับแจ้งมีคนถูกยิงตาย ที่บริเวณริมถนนในหมู่บ้าน บ้านปารี ม.4 ต.จะแนะ อ.จะแนะ จ.นราธิวาส จึงได้รุดไปที่เกิดเหตุพร้อมด้วยกำลังตำรวจ ทหาร และ อส.จำนวนหนึ่ง ที่เกิดเหตุพบศพผู้ชายทราบชื่อต่อมาคือนายดอเลาะ พ่วงแก้ว อายุ 53 ปี อยู่บ้านเลขที่ 104 ม.6 ต.จะแนะ อ.จะแนะ จ.นราธิวาส ตำแหน่ง อส. อ.จะแนะ ถูกยิงด้วยอาวุธปืนอาก้า เข้าที่บริเวณศีรษะส่วนบน ที่มีสภาพเละหายไปทั้งแถบและตามลำตัว แขน ขา พรุนทั้งร่าง จากการสอบสวนทราบว่า ก่อนเกิดเหตุขณะที่ผู้ตายกำลังขี่จักรยานยนต์ ซูซูกิ เบส สีดำแดง หมายเลขทะเบียน กวง - 329 นราธิวาส ออกจากบ้านพักมุ่งหน้าไปปฏิบัติหน้าที่ ที่ ว่าการอำเภอจะแนะ โดยขี่จักรยานยนต์คันดังกล่าวมาตามถนนสายบ้านปารี - ไอกรอส เมื่อมาถึงที่เกิดเหตุ บ้านปารี ม.4 ต.จะแนะ อ.จะแนะ ได้มีคนร้ายไม่ทราบกลุ่มจำนวน 2 คน ขี่จักรยานยนต์ไม่ทราบสี และยี่ห้อ เป็นพาหนะ ใช้อาวุธปืนอาก้า กราดยิงใส่ กระสุนถูกศีรษะ และตามร่างกาย หลายนัด เสียชีวิตในที่เกิดเหตุทันที เจ้าหน้าที่จึงนำศพส่งโรงพยาบาลจะแนะ เพื่อตรวจพิสูจน์อย่างละเอียดอีกครั้ง และได้สั่งการให้ตั้งจุดตรวจติดตามคนร้ายแต่ไม่พบร่องรอย ส่วนสาเหตุอยู่ระหว่างสืบสวนของเจ้าหน้าที่ 
นราธิวาส - 21 เม.ย.48 คนร้ายใช้อาวุธปืนอาก้ากราดยิง เจ้าหน้าที่ อส. ขณะขี่รถจักรยานยนต์ไปทำงาน กระสุนเจาะเข้าที่หัวหายไปทั้งแถบ เสียชีวิตคาที่ สาเหตุการสังหารอยู่ระหว่างการสืบสวนของเจ้าหน้าที่ตำรวจ